ועדת הפנים ואיכות הסביבה, כנסת 15, פרוטוקול מספר 76, 2000-03-14 09:30

גדעון עזרא: אני הייתי מציע, מאחר שלא קיבלת חומר רקע, שאנשי החברה להגנת הטבע יסבירו את הבעיה.

גדעון עזרא: כדי להצביע על התופעה, כדי שכולנו נהיה על גל אחד, אני מציע שהחברה להגנת הטבע תציג את הנושא.

שי טחנאי: זה פוגע באנשים שיש להם זיכיונות.

שי טחנאי: למשל באיזור דרום אשקלון, שם יש יזמים עם זיכיונות לכריית חולות.

שי טחנאי: המחירים כמובן הם יותר נמוכים.

שי טחנאי: בסך הכל שטח של עתודות החול במדינת ישראל, בדרום המדינה, הוא לא גדול ומדובר על 3,300 דונם.

שי טחנאי: מדובר שם על כ14- מיליון טון חול כשהתצרוכת של מדינת ישראל היא בערך בין 12 ל13- מיליון טון בשנה.

שי טחנאי: כך שבאמת הדרכים הם קריטיים.

שי טחנאי: מה שקורה הוא שכאשר מגיעים לבתי-המשפט, שם העונשים הם מאוד מאוד קלים ביחס להאשמות החמורות.

יעקב מימרן: אחרי שהתחילה להתגבר המודעות לנושא והנושא נדון גם בבג"ץ בבית-המשפט העליון ושם פסק השופט חשין – וזו הייתה הפעם הראשונה – שאפשר לחלט ציוד מכני.

יעקב מימרן: אפשר להחזיק רכב במצבור, בחניון של המשטרה וזה עונש שבאמת הוא כבר מובן לכל כיס.

יעקב מימרן: אם הדיון הזה יתרום להגברת המודעות במערכת המשפטית, זה שכרנו.

סימה סלע: הצעת החוק הזו בעיקרה באה להחמיר את העונשים שנקבעו בפקודת המכרות.

סימה סלע: פקודת המכרות כיום קובעת שהעונש על גניבת חול, הוא עד שלושה חודשי מאסר וקנס בסכום של חמישים לירות, שהיום הם 9,600 שקלים, אבל בפועל העונשים לא הגיעו לידי כך.

סימה סלע: הצעת החוק מציעה להעמיד את העונש על שלוש שנות מאסר כאשר בנסיבות מיוחדות כגון עבירה חוזרת, עבירה תוך גרימת נזק לתשתיות, העונש יעמוד על חמש שנות מאסר.

סימה סלע: הקנס יהיה גבוה במיוחד, עד 150 אלף שקלים, ובנסיבות מיוחדות הוא יוכפל.

סימה סלע: כמו כן ההצעה מציעה להטיל אחריות גם על נושא משרה בתאגיד, כאשר מדובר בעבירות שמבוצעות על-ידי חברות, והיא מאפשרת לעכב רכבים.

סימה סלע: כל שוטר יוכל להוציא צו מעצר עד שלושים יום לרכב, לאחר הגשת כתב אישום יהיה אפשר להמשיך ולעכב אותו, ולאחר ההרשאה יהיה אפשר גם לחלט את הרכב, שזה בעצם מהווה את הנזק העיקרי.

סימה סלע: בנוסף הצעת החוק קובעת שאפשר יהיה לתבוע מעבריין הוצאות בגין הנזקים שהוא גרם, לרבות שיקום אתר הגניבה וכולי.

סימה סלע: אנחנו מקווים שאחרי הפגרה הקרובה ועדת הכלכלה תדון בהצעת החוק.

תמר ארנון: העבודה שנעשתה בשיתוף של מספר משרדים היא התוצאה כפי שתיארה נציגת משרד התשתיות.

תמר ארנון: דבר מאוד חשוב שבדקנו והכנסנו לחקיקה הוא קביעת חזקה, שנטל ההוכחה יעבור לבעל הרכב או למבצע להוכיח שלא ידע, לא עשה, לא שמע ולא ראה.

תמר ארנון: הבעיה הייתה שהנהגים והשולחים התחמקו.

תמר ארנון: כשתפסו נהג הוא אמר שהבעלים של הרכב, הבוס שלו, שלח אותו לבצע את הכרייה הזאת, הוא לא יודע אם היא חוקית או לא, וכשהגיעו לבעל הרכב, הוא התחמק ואמר שהוא שלח את הנהג שלו לבצע כרייה חוקית ברשיון והנהג סטה מהדרך ועשה דבר שהוא לא חוקי.

עידו גוטמן: לגבי מה שעשינו בתחום הספציפי של גניבות חול.

עידו גוטמן: יש פעילות כמעט קבועה באזור יבנה שהוא האזור הכי כבד, ושם גם מי שעוסק בתחום הזה הם בדרך כלל עבריינים שזה תחום עיסוק משני שלהם.

עידו גוטמן: הם עבריינים כבדים בכל מובן אחר והתחום הזה רק עוזר לנו לטפל בהם כשאנחנו לא יכולים לטפל בהם בתחומים אחרים.

עידו גוטמן: בסך הכל יחד עם הסיירת הארצית והסיירת הירוקה בוצעו תשעה מבצעים לצורך העניין הזה.

עידו גוטמן: בסך הכל בכל המבצעים נתפסו 22 משאיות.

עידו גוטמן: היה באמת הישג כאשר בית-המשפט העליון התייחס לטרקטור ופסק-הדין הזה היה באמת מדהים שרק השופט חשין היה מסוגל להוציא פסק-דין כזה.

עידו גוטמן: בנוסף לכך בוצע קורס חקירות למפקחי סיירת ארצית בשיתוף פעולה עם המשטרה והמשרד.

עידו גוטמן: בוצע יום עיון בנושא גניבות חול וחוק הניקיון למפקחי הסיירת הירוקה.

עידו גוטמן: מתקיימות השתלמויות קבועות ליחידות המשא"ז בתחום הזה וזה כדי להגביר את המודעות בתוך המשטרה.

רוני קומר: יש שני סוגים של רשיונות.

רוני קומר: רשיון אחד הוא לכורה חול וזיפזיף, שזה תאגיד היסטורי שעכשיו הממונה על ההגבלים רוצה לפרק אותו, שיש לו זיכיון על כל השטח שבין גדרה לחדרה וכל ההרשאות לכרייה ניתנות על ידו, מה שלא נותן לאנשים אחרים אפשרות לקבל זיכיונות בתוך השטח הזה ולכן נוצר לחץ.

רוני קומר: בזמנו ניתנו הרשאות - היום כבר לא ניתנות הרשאות כי הייתה פסיקה של היועץ המשפטי לממשלה בעקבות פנייה שלנו אליו – בכל מיני מקומות על-ידי מינהל מקרקעי ישראל וזאת ללא התחשבות לא בתשתיות, לא בטבע ולא בשום דבר, וכתוצאה מכך קיבלו כל מיני מקורבים של כל מיני אנשים – ואני לא אנקוב כאן בשמות – רשיונות לכרייה בכל מיני מקומות.

רוני קומר: היינו באים ומוצאים מחצבה, מאיפה?

רוני קומר: מהשר או מעוזר השר או מכל מיני מקומות כאלה.

רוני קומר: כאשר הגענו ליועץ המשפטי לממשלה, הפסיקו את ההרשאות הבלתי חוקיות האלה, את מתן הפתקים האלה שניתנו.

רוני קומר: למיטב ידיעתי כרגע זה הופסק וכרגע, בדרך כלל, מדובר ברשיונות מוסדרים.

רוני קומר: בזמנו הכנסתי לנושא גם את מס הכנסה כאשר בחלק מהמבצעים גם הוא נחלץ לעזרתנו למרות שבדרך כלל הם הולכים על הכרישים הגדולים ועל מה שמעניין אותם לפי סדרי העדיפויות שלהם.

ראובן שוהם: לדעתי, אם מותר לי להביע דעה, אם אנחנו נשנה את הדרישות באותן חברות קבלניות ונעגן בחוק או נשנה תקנים כמו שנעשה עם אסבסט למשל בעבר, נמנע את הדבר הבסיסי והוא דרישה לאותו חול שמביא את כל הגופים הללו לעשות את מה שהם עושים ואת הגופים שיושבים כאן לנסות לעצור אותם.

ראובן שוהם: אם נעצור את הדרישה או נמעט אותה, למעשה נקל את החיים לכל הגופים שנמצאים כאן וקודם כל נפסיק את המציאות כפי שהוגדרה כאן של מאפיה, ונדליזם וכדומה.

ראובן שוהם: החומר הזה הוא חומר שעלותו, בהתחשב בכל העלויות שמסביב ובהתחשב בכל האלמנטים השליליים שקיימים בשטח שאסור לנו לתת להם לגיטימציה בדרך זו או אחרת, הוא בר תחרות ועובדה שבעולם כולו הוא פרץ כבר – וזה מעל עשר שנים - ושולט בבנייה הציבורית והפרטית.

ראובן שוהם: החומר הזה למעשה עוזר כלכלית למדינה.

ראובן שוהם: הוא גם מחליף את החול מתחת לרצפות, בין יציקת הבטון שמהווה את הרצפה והמרצפות אותן מניחים על החול.

רוני קומר: בדקתי את הנושא וראיתי שלמעשה יש שני נושאים שאחראים עקרונית על הנושא זה כאשר האחד הוא מינהל מקרקעי ישראל שמופקד על קרקעות המדינה, והשני זו משטרת ישראל שמופקדת על אכיפת החוק.

רוני קומר: יש את המשטרות הפרטיות כמו שיש לנו, למינהל, למשרד הפנים וכולי.

רוני קומר: באתי למשטרה, שם נאמר לי שיש משטרה פרטית של מינהל מקרקעי ישראל, הסיירת הירוקה, שהיא אחראית על זה והם צריכים לאכוף.

רוני קומר: הלכתי למינהל אבל שם אמרו לי שזה לא מעניין אותם.

רוני קומר: כתבתי מכתבים נזעמים על הנושא ובעקבות כך התחיל לזוז משהו בשלושה מישורים: האחד, אותה הצעת חוק שסוף סוף מגיעה.

רוני קומר: השני, מישור האכיפה שתכף אני אפרט אותו.

רוני קומר: השלישי, מישור התכנון של משרד הפנים שיפסיק עם המונופול לכרייה ויתחילו לחלק רשיונות לפי קריטריונים.

רוני קומר: לנושא האכיפה.

רוני קומר: המשרד לאיכות הסביבה שתקציבו דל נתנו למשטרה חמישה כלי רכב ארבע על ארבע כשאני אישית הלכתי למינהל הרכב והסברתי את הבעיה - ביפרים ומכשירי קשר.

רוני קומר: גיליתי שהפגיעה היא לא רק בנוף אלא הפגיעה היא בתשתיות.

רוני קומר: אגני ההחדרה של השפדן נוזלים, הביוב של יבנה נוזל, עמודי החשמל נשארים תלויים באוויר, צינור השפכים של הכור בנחל סורק קרס כי הוציאו לו את החול שהיה מתחתיו וכולי.

רוני קומר: לנו יש כל אספקט כאשר כל בור כזה למעשה הופך לאשפה אחר-כך.

רוני קומר: במקביל עשיתי עוד מהלך.

רוני קומר: הלכנו לרשות שדות התעופה על-מנת שתוריד את האגרות על יבוא חול מירדן, וגם זה מהלך שמסתיים עכשיו.

רוני קומר: להם יש אגרה כאשר הסכום הוא 300 שקל למשאית חול או יהלומים, אבל עכשיו עשו איזו קומבינציה ומחזירים חלק גדול מהאגרות אם מביאים חול, כך שנוצר תמריץ.

רוני קומר: לדעתי מה שצריך היום זה לקחת תקציב גדול ומשמעותי ולהעביר אותו למשטרה.

רוני קומר: התקציב צריך לבוא משני מקורות עיקריים: ממשרד החקלאות שאחראי על שימור קרקע ותקציב משרד החקלאות הוא מיליארד ומאתיים אלף שקלים, ומתקציב המינהל שאמנם זה לא תקציב סגור אבל בסופו של דבר הוא מוכר קרקעות בעשרות מיליוני שקלים.

רוני קומר: אני אומר שצריך לשים כסף אמיתי, אצלנו או במשטרה לצורך העניין, ולעשות אכיפה משמעותית כי היום אנחנו מוכנים לזה.

רוני קומר: כמו כן צריך לקדם את הצעת החוק הזאת במהירות.

רוני קומר: נושא ההרשאות לכרייה לפי צבע העיניים נגמר כי הכנסנו את היועץ המשפטי לנושא ועכשיו צריך לסגור את הנושא ולגרום שהחומר של אדון שוהם יכנס והחול מירדן יכנס ויהיה פה איזשהו סדר.

רוני קומר: צריך ללכת באכיפה.

רוני קומר: אנחנו חקרנו ביחד עם מס הכנסה והגענו למסקנה שמי שמתעסקים בנושא זה הם עבריינים.

רוני קומר: בהתחלה אמנם עסקו בזה כל מיני קבלנים קטנים, אבל אותם עבריינים הוציאו אותם מהר מאוד מהשטח.

רוני קומר: היום הם מתעסקים בחול ומחר הם מתעסקים בסמים וזאת איזושהי צורה של התנהלות של מדינה כשמראים שאין דין ואין דיין.

רוני קומר: מינהל מקרקעי ישראל מאוד חסר פה.

רוני קומר: למינהל קרקעי ישראל אין את הכסף לנושא הזה.

רוני קומר: יש כל מיני הסדרים וסיפורים, ויש את הסיירת הירוקה שהוא מממן לה ארבעה מפקחים שגם מפנים בדואים.

רוני קומר: כאן אני רואה את תפקיד הוועדה.

רוני קומר: אם יורשה לי להציע, אני חושב שאתם צריכים לצאת לשטח ולראות את זה.

יהודית נאות: מי הגוף שצריך לאכוף את זה?

דוד אזולאי: אני מציע שניתן לנציג המשטרה להתייחס.

דוד אזולאי: גם לפי דבריך המצב הוא קשה והוא לא מן המשופרים.

דוד אזולאי: אמרת בתחילת דבריך שבעצם גם אם המשטרה רוצה לפעול במקרים כאלה, האלימות שם היא כל כך קשה שיש סכנה ואתם נמנעים מכך.

סיכום הדיון: 1.

סיכום הדיון: הוועדה רואה בחומרה רבה את ההפקרות בגניבות החול במדינה.

סיכום הדיון: 2.

סיכום הדיון: הוועדה דורשת הפסקת ההפקרות בכריית חול על-ידי מונופוליסטים זה עשרות בשנים.

סיכום הדיון: 3.

סיכום הדיון: בדיוני הוועדה נדה

סיכום הדיון: מנו לשמוע שישנה מאפיה אלימה בתחום גניבות החול במדינת ישראל ויש קשיים רבים להילחם בתופעה.

סיכום הדיון: 4.

סיכום הדיון: הוועדה פונה למינהל מקרקעי ישראל לאכוף ולטפל בצורה אינטנסיבית בגניבות החול.

סיכום הדיון: 5.

סיכום הדיון: הוועדה פונה לוועדת הכלכלה לפעול בצורה מהירה לקידום החקיקה שהוגשה על-ידי המשרד לתשתיות.

סיכום הדיון: 6.

סיכום הדיון: הוועדה קוראת למשרד התשתיות ומינהל מקרקעי ישראל להסדיר את שטחי כריית החול באזורים המותרים ברחבי הארץ ולהודיע על כך לוועדה.

סיכום הדיון: 7.

סיכום הדיון: הוועדה דורשת לקבוע קריטריונים לזכיינים.

סיכום הדיון: 8.

סיכום הדיון: הוועדה דורשת פתיחת שטחי הכרייה למכרז כדי להרחיב את המעגל כך שיופסק המונופול.

סיכום הדיון: 9.

סיכום הדיון: הוועדה פונה למשרד לביטחון פנים לדעת כיצד בדעתו לטפל בתופעה החמורה של גניבת החול.

סיכום הדיון: תודה רבה.

סיכום הדיון: הישיבה נעולה.